Aarhuus Stifts-Tidende, 1834-04-03
Blikkenslager=Lauget i Kjøbenhavn eier et ved Lauget selv forfærdiget Messing Thee=Service, som under dets Udstilling paa Kunst=Academiet i 1832, og hvor det ellers er produceret, har opvakt alle Kunst forstandiges særdeles Opmærksomhed. Man har stedse næret det Ønske, at dette Arbeide kunde forblive samlet, og har derfor ikke søgt at afsætte det særskilt, imidlertid har man troet, snarest at see hiint Ønske opfyldt, ved at udsætte det hele Service som Gevinst for et Lykkespil. Det er ogsaa allernaadigst bleven Lauget tilladt saaledes at realisere dette sit Arbeide nemlig at bortspille det paa en af Tallotteriets hvnske Trækninger. For at forebygge, at Omtale og Mistanke ikke skal falde paa nogen Uskyldig, har Brygger C. C. Møller i Khvn. forlangt sig nævnet i Bladet Dagen som Den, der har havt den ulykkelige Sag (for tyrannisk og uchristelig Behandling mod hans Hustrue) hvorfor Høiesteret har dømt ham til 6 Gange 5 Dages Fængsel paa Vand og Brød, hvorhos han gjør opmærksom paa, at han ved Hof= og Stadsrettens Dom af 3die Decbr. f. A. var bleven frikiendt. Af Hr. Fuldmægtig Christensens (Cand. juris og forhenv. kgl. Assistent ved Gouvernementet, paa Guinea) nylig udgivne Skrift om Pressefrihed meddeles herved følgende Brudstykke til en Prøve: "J vore Dage hører det, Gud være lovet, ikke længere til de tvivlsomme Spørgsmaal, om fuldkommen Pressefrihed og fuldkommen Offentlighed i Statsforvaltningen ere Goder, og Goder i samme Grad for Fyrste og Folk. J vore Dage miskjender Folket idetmindste ikke lettelig den store Sandhed, at Fyrste og Folk kun have een Jnteresse, og at Jntet mere ufeilbarligt sikkrer og fremmer denne ene fælleds Jnteresse, end netop Pressefrihed og Offentlighed. Kun saaledes bliver det umuligt, at Fyrsten kan være uvidende eller kun ufuldstændigt vidende om sine Undersaatters Tilstand, Tarv og Ønsker; kun saaledes bliver det umuligt, at Samfundets vigtigste Anliggender gives en eensidig, en skjæv og vel stundom en i Aarhundreder fordærvelig Ledning; og kun saaledes bliver det umuligt, at Bureaukrater, Nepotter, og alle hine Thronernes Plageaander og Revolutionernes og Reactionernes Fosterfædre kunne stille sig og deres smaalige, forfængelige, eqvistiske og herskesyge Jnteresser forstyrrende og hæmmende imellem Fyrster, der ofte ere deres Lands elskværdigste Sønner, og Undersaatter, der ofte, i lykkelige og ulykkelige, i rolige og stormende, heldigt og uheldigt styrede Tider, have viist Høihjertethed nok til, under alle Forhold lige lidet at lade sig rokke i deres Følelser for deres Fyrsters Person, og lige lidet i deres Overbeviisning om deres Fyrsters personlige Følelser, for dem. En af vore Publicister har yttret, at vor faderlige Konges ædle Hensigt med Anordningen om Provindsialstænder, fuldstændigere, lettere og hurtigere vilde være naaet ved at frigive Pressen, som den var det før 1799. Vi for vor Deel kunne ikke betænke os paa, at tilstaae, at vi forsaavidt, dele denne Anskuelse, som vi formene, at kun Ophævelsen af det Hemmelighedsfuldhedssystem, af den mærkelige, ja næsten kunde man sige foruroligende Omhyggelighed, hvormed man kun altfor ofte synes at ville unddrage eller ugjerne at ville tilstæde Publikum alt Kjendskab til Maaden og Tilstanden af selve de Forvaltninger af hvis hensigtsmæssige eller uhensigtsmæssige Ledning Borgernes individnelle Velfærd dog saa væsentlig og ofte saa uimodstaaeligt er betinget, eller med andre Ord: at kun den størst mulige Offentlighed og en aldeles uindskrænket Pressefrihed hos os ville vise sig som aldeles ufeilbarlige Midler til, – at vi skulle bruge vor ædle Konges Ord i Stænde=Anordningen – at sætte Thronen istand til stedse at erholde den tilforladeligste Kundskab om Alt, hvad der kan fremme Hans Majestæts kjære og trofaste Folks Tarv, til at knytte de Baand desto fastere, som forene Kongehuset med Folket, og endelig til at bidrage til Almeenaandens Oplivelse. Provindsialstænder ville visseligt kunne virke og virke meget til dette Kongelige Formaal, men neppe i fuldstændigt eller afgjort betydelig Grad, uden støttet paa Offentlighed og Pressefrihed."¬